STEC โบรกเชียร์ซื้อเป้า 13.80 บ. ตุนแบ็กล็อกแน่นแตะ 1 แสนล้าน พ่วงราคาต่ำบุ๊ก
STEC โบรกเชียร์ซื้อเป้า 13.80 บ. ตุนแบ็กล็อกแน่นแตะ 1 แสนล้าน แถมราคาต่ำบุ๊ก จับตากำไรปีนี้แตะ 732 ล้าน ปี 66 ทะลุพันล้าน
STEC โบรกเชียร์ซื้อเป้า 13.80 บ. ตุนแบ็กล็อกแน่นแตะ 1 แสนล้าน แถมราคาต่ำบุ๊ก จับตากำไรปีนี้แตะ 732 ล้าน ปี 66 ทะลุพันล้าน
11 ม.ค. 2566

บล.โนมูระ พัฒนสิน ระบุในบทวิเคราะห์วันนี้ (11 ม.ค.66) บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ราคาเป้าหมาย 13.80 บาท มองแนวโน้มธุรกิจจะกลับสู่รอบน่าสนใจ ฐาน Backlog ปัจจุบันยังสูง 1.0 แสนล้านบาท โดย Secure รายได้ไตรมาส 4/2565-ปี 2567 ถึง 82% และเป็นงานที่ Gross margin สูงขึ้น (โรงไฟฟ้า, รถไฟทางคู่, ม่วงใต้, ส้ม, งานสายไฟลงดิน) บนจำนวนแรงงานที่ครบถ้วน ไม่ขาดแคลน
โดยในระยะสั้นคาดกำไรไตรมาส 4/2565 ฟื้นเทียบไตรมาสก่อนหน้าจากเริ่มรับรู้งานที่ margin สูงขึ้น (ม่วงใต้, รางคู่เด่นชัย-เชียงราย) และคงกำไรปี 2565 ที่ 732 ล้านบาท โต 3% และปี 2566 ที่ 1,138 ล้านบาท โต 55%
ด้าน Valuation มองเป็นจุดซื้อที่ดี โดยซื้อขาย P/BV ปี 2566 อยู่ที่ 1.1 เท่า เป็นระดับต่ำใกล้เคียง All time low 0.97 เท่า โดยปัจจัยบวก มองผลประกอบการจะเริ่มทยอยฟื้นตัว หลังงาน High margin เริ่มสูงขึ้น ขณะที่การเลือกตั้งปี 2566 จะช่วยหนุนงานประมูลรอบใหม่กลับมาอีกครั้ง